Foto’s: Groot brand in MosselbaaiBrand by Vakansieplaas naby Mosselbaai op 25 Desember 2014 Foto: @vwsfire, Twitter Brandbestryders moes deurnag spook nadat ŉ brand op Kersdag in Vakansieplaas naby Mosselbaai in die Wes-Kaap uitgebreek het. Volgens eNCA het brandbestryders die brand eers omstreeks 03:30 geblus. Die Mosselbaai-munisipaliteit moes hulp ontbied van George en ander nabygeleë munisipaliteite. SA Weather Reports het ook bevestig die brand is geblus, maar monitor die toneel. SA Breaking News het berig verskeie huise is beskadig, maar geen beserings is aangemeld nie. Die oorsaak van die brand is nog nie bekend nie.